**М И Н И С Т Е Р С Т В О Н А О Т Б Р А Н А Т А Н А Р Е П У Б Л И К А Б Ъ Л Г А Р И Я СПЕЦИАЛИЗИРАНА БОЛНИЦА ЗА РЕХАБИЛИТАЦИЯ “СВЕТА БОГОРОДИЦА“ ЕООД – НАРЕЧЕНСКИ БАНИ с. Нареченски бани ул., “Панорама” 8, тел. 03342/2212, GSM: 0888 105 105, Факс 03342/2243, email: svbogoroditsahospital@abv.bg**



EMBED CorelPh

**О Т Ч Е Т**

**ЗА ДЕЙНОСТТА НА СПЕЦИАЛИЗИРАНА БОЛНИЦА ЗА**

**РЕХАБИЛИТАЦИЯ**

**“СВЕТА БОГОРОДИЦА” ЕООД**

**с. Нареченски бани за първо тримесечие на 2020 год.**

**УВАЖАЕМИ ГОСПОДИН МИНИСТЪР,**

Устоите на здравната реформа се явяват в изграждането на здравноосигурителната система с приемането на 330, ЗЛЗ, ЗСОЛС и 33, с което се въведе договорното начало при предоставяне и заплащане на медицински услуги и се дефинират правата и задълженията на всички участници в здравеопазването. Министерство на здравеопазването динамично променя Правилниците и Наредбите, а също така, съвместно със съсловните организации, насочва провеждането на реформата чрез осъществяването на акредитацията на лечебните заведения, въвеждането на медицинските стандарти, подготовката на правилата за добра медицинска практика. По-късно с промените в модела на финансиране на лечебните заведения и формирането на работната заплата се направиха още по-категорични стъпки в тази насока. Не на последно място голяма роля играеха договорните отношения между лекарския съюз и съсловните организации от една страна и НЗОК от друга.

Елементите на здравната реформа са насочени към осигуряване съпоставимост и съвместимост на здравната ни система със Световните и Европейски практики в тази област, осигуряващи принципи като: социална ориентираност на здравните услуги; гарантиране на населението на равен достъп, сигурност и качество при ползване на медицинските услуги; прилагане на пазарни механизми при разпределяне на ресурсите в и извън системата на задължителното здравно осигуряване, чрез които да се създаде благоприятна конкурентна среда, водеща до повишаване на качеството на предлаганите услуги; адекватно преструктуриране на лечебните заведения в новото им качество на самостоятелни юридически субекти, с възможности за икономическа независимост, предполагаща рационално използване на собствен ресурс.

Това описва здравната реформа като един непрекъснат динамичен процес, основаващ се на съответната нормативна база, чието непоследователно възприемане и адаптиране на дейността към нея оставя лечебните заведения в критична ситуация при изпълнение на мисията им.

На практика към днешна дата структурните и организационни модели, универсално приложими само преди няколко години са в състояние на много кратък срок да доведат едно лечебно заведение до невъзможност да осигури адекватен финансов, материален и човешки ресурс за осъществяване на дейността си. Нещо повече, за да избегнат този риск и да обезпечат стабилното си развитие, лечебните заведения за болнична помощ, трябва да умеят, изпреварващо да генерират готовност, да приемат предизвикателствата на едни като цяло ясно очертани тенденции.

Неосъзнаването и нереализирането на тези императивни необходимости, преди всичко от страна на ръководителите на лечебните заведения за болнична помощ, рефлектират в натрупващи се проблеми за собствениците им, изпитание на персонала и от там неудовлетвореност и демотивация, а в крайна сметка неизбежно се появява и най-негативния резултат – компрометира се качеството на цялостната дейност на лечебното заведение. В светлината на казаното от управителя на болницата се очаква да притежава ясна визия, да е способен на бързи компетентни и отговорни решения, за изпълнението на които да умее да приобщи всички нива в структурата на болницата.

Преди да дам данни за отчета за първото тримесечие бих желал накратко да опиша дейността и функциите на болница „Света Богородица” ЕООД.

**ГОСПОДИН МИНИСТЪР,**

Болница „Света Богородица” е здравно заведение с над 80-годишна история. Създадено през 1939 год. за лечение и рехабилитация на военноинвалидите и пострадалите, а по-късно като военен санаториум. Същата непрекъснато се е доказвала като елитна болница за възстановяване здравето на военнослужещите и гражданите на Република България.

Мисията на болницата е укрепване здравето, както на военнослужещи и работещи в Министерството на отбраната, така и на гражданите на Република България.

Пред колектива на болницата стои нелеката задача, за качествено изпълнение на национални здравно-промотивни, лечебни и рехабилитационни програми за борба с редица социално-значими заболявания като стреса, заболявания на сърдечно-съдова система и диабет.

В началото на годината, пред колектива на лечебното заведение, бяха поставени за решаване няколко задачи, съобразявайки се със световната финансова криза, подготовката за структурни реформи в системата на здравеопазването, въвеждането на лимитиране при заплащането на медицинските услуги от страна на Здравноосигурителната каса, както и изготвянето на Програма за развитие за следващите три години, която да бъде предложена на Министъра на отбраната за утвърждаване, а именно:

1. Обновяване и осъвременяване на материалната база, с цел подобряване на битовите условия и условията за лечение на пациентите.

2. Подобряване качеството на приема на пациентите, извършването на диагностични и лечебни услуги и постигане на пълен комфорт при битовото им обслужване.

3. Преразглеждане и утвърждаване на механизмите за управление и разпределение на материалните, финансовите и човешките ресурси.

4. Разширяване пазара на медицинските услуги на болницата чрез сключване на договори с МО, НЗОК, туроператорски фирми, осъществяване на рекламна дейност, задълбочаване на контакти с Военномедицинска академия и подчинените й здравни заведения, Министерство на здравеопазването, Асоциацията по балнеология, както и с общински и районни болници, профилни завеждащи клиники и отделения в тези болници и общо практикуващи лекари.

През отчетния период продължава да се работи по клиничните пътеки съгласно сключен договор за 2020 с РЗОК – гр. Пловдив по НРД 2020 – 2022 г..

Видно от мисията на болницата, целите които си бяхме поставили за изтеклото деветмесечие, отговарят на основните цели на националната здравна политика и съответстват на мисията и на интересите на собственика. Те могат да се обобщят като:

- предоставяне на медицински услуги, задоволяващи здравните потребности, изисквания и очаквания на пациенти;

- създаване на оптимален баланс на материални, финансови и човешки ресурси, които осигуряват предоставянето на услуги, отговарящи на изискванията за качество;

- укрепване здравето на военнослужещите и работещите в МО, и по този начин косвено влияещи в повишаване боеспособността на Въоръжените сили на Република България;

- изпълнение на национални здравно-промотивни, лечебни и рехабилитационни програми за борба със социално-значимите заболявания;

**Уважаеми Господин Министър,**

Заведения от типа на СБР ”Света Богородица”, в началото на годината по принцип са ненатоварени, поради което за този неактивен сезон предприехме нетрадиционни мерки като въведохме промоционални цени които значително увеличиха приема на пациенти.

**Обем на извършената лечебно-рехабилитационна и профилактична дейност в болница “Света Богородица” ЕООД - с. Нареченски бани.**

Разполагайки с необходимия кадрови ресурс, леглова база, лечебна апаратура, болница „Света Богородица” извършва сериозна лечебно-рехабилитационна дейност, както по обем, така и по постигнато качество и ефективност. Това личи от приложените по-долу таблици.

**Сведение за преминали пациенти в** **СБР “Света Богородица” ЕООД**

**от 01.01.2020 – 31.03.2020 година.**

|  |  |  |  |  |
| --- | --- | --- | --- | --- |
| **№** | **Контингент преминали пациенти** | **Брой преминали пациенти** | | |
| **2019г.** | **2020г.** | **Р ъ с т**  **+ –** |
| 1. | Кадрови военнослужещи. | 29 | 19 | **–** 10 |
| 2. | Офицери и сержанти от резерва. | 18 | 20 | + 2 |
| 3. | Граждански лица в МО. | 6 | 27 | + 21 |
| 4. | Ветерани от войните и военноинвалиди. | 5 | 3 | **–** 2 |
| 5. | Членове, семейства на военнослужещи. | 16 | 11 | **–** 5 |
| 6. | Клинични пътеки. | 972 | 818 | **–** 154 |
| 7. | Д р у г и. | 318 | 662 | + 344 |
| 8. | Чужди граждани. | 4 | 5 | + 1 |
| **В С И Ч К О:** | | **1 368** | **1 565** | **+ 197** |

От таблицата се вижда, че броя на пациентите лекувани в болница „Света Богородица” за първото тримесечие на 2020 год. е увеличен, макар и малко, в резултат на предприетите и споменати по-горе мерки, спрямо съответния период на предходната година.

За отбелязване е, че и тази година отсъстват група пациенти, контингент лекуван по Програма на НОИ, поради обстоятелството, че отново при кандидатстването и тази година като изпълнители на същата програма, нашите лечебни заведения не бяха допуснати.

Графично съпоставимостта на пациентопотока спрямо първото тримесечие на 2019 год. може да се изрази по следния начин:

На преминалите през лечебното заведение пациенти през първото тримесечие на 2020 год. са извършени над 26 834 бр. лечебно-профилактични процедури, които могат да се изразят по следния начин.

**С В Е Д Е Н И Е**

**За извършени процедури за периода от 01.01.2020 г. – 31.03.2020 г.**

|  |  |  |  |  |
| --- | --- | --- | --- | --- |
| **№** | **Видове процедури** | **І-во – тримесечие** | | |
| **2019г.** | **2020г.** | **Р ъ с т**  **+ –** |
| 1. | Физиотерапевтични процедури. | 16 815 | 13 014 | **–** 3 801 |
| 2. | Балнеолечение и подводно-струеви масаж. | 10 239 | 6 141 | **–** 4 098 |
| 3. | Кинезитерапия – ЛФК, масаж – сух. | 5 865 | 2 726 | **–** 3 139 |
| 4. | Механотерапия /иглотерапия/. | 1 148 | 1 701 | + 553 |
| 5. | Лаборатория. | 1 726 | 1 339 | **–** 387 |
| 6. | Психотерапия. | 510 | 380 | **–** 130 |
| 7. | Функционален кабинет. | 140 | 43 | **–** 97 |
| 8. | Парафин. | 1 778 | 1 490 | **–** 288 |
| **В С И Ч К О:** | | **38 221** | **26 834** | **– 11 387** |

Графично това се отразява по следният начин:

По-малкия брой извършени процедури за тримесечието се дължи най вече на въведеното извънредно положение и спрения планов прием на пациенти по клинични пътеки на основание Заповед на № РД-09-913 / 16.03.2020 г. на управителя на НЗОК и писмо № 29-05-00-10 / 16.03.2020 г. на директора на РЗОК-Пловдив, което доведе съответно и до спиране дейността на болницата.

**ИЗПЪЛНЕНИЕ НА ИКОНОМИЧЕСКИТЕ ПОКАЗАТЕЛИ В ПРОГРАМАТА ЗА РАЗВИТИЕ НА БОЛНИЦАТА ПРЕЗ ПЪРВО ТРИМЕСЕЧИЕ НА 2020 год.**

1.Съгласно отчета за приходите и разходите изготвен за първото тримесечие на 2020 год., приходите на болницата възлизат на 634 хил. лв, което е с 32 хил. лв. по малко, спрямо същия период на 2019 год., което се дължи на предприетите извънредни мерки и спиране дейността на лечебното заведение.

**СТРУКТУРА НА ПРИХОДИТЕ**

**при СБР „Света Богородица“ ЕООД**

**за I-во тримесечие**

в хил. лв.

|  |  |  |  |  |  |
| --- | --- | --- | --- | --- | --- |
| № | **Източници на приходи по**  **Бизнес-задача** | **Годишна**  **задача**  **за 2020 г.** | **Приходи І-во тримесечие**  **на 2020г.** | | **%**  **за**  **трим.** |
| **по**  **БЗ** | **отчет** |
| 1. | Приходи от Договори с МО. | 645 | 280 | 267 | 95.36 % |
| 2. | Приходи от Договори и други юридически лица – НОИ. |  |  |  |  |
| 3. | Приходи от извършени медицин-ски услуги на пациенти по жела-ние и предлагане на пакетни цени. | 670 | 49 | 79 | 161.22 % |
| 4. | Приходи от Договори с НЗОК. | 1182 | 296 | 276 | 93.24 % |
| 5. | Други приходи от стопанска дейност. | 74 | 18 | 12 | 66.67 % |
|  | **Всичко:** | **2 571** | 643 | **634** | **98.60 %** |

2**.** Разходите за тримесечието възлизат на 799 хил. лв., което е с 104 хил. лв. повече спрямо първото тримесечие на 2019 год., като една от най важните причини е инфлацията и нарастването цените на горивата, които при нас са съществен разход в структурата на същите. Най-голям дял се пада на разходите за персонал /разходи за възнаграждение и разходи за осигуровки/ - 438 хил. лв. и на разходите за издръжка на материалната база и текущи ремонти – видно от таблицата. През периода сме работили с 89 човека, или с 11 човека по малко отколкото определените ни в Бизнес-програмата бройки.

**АНАЛИЗ НА РАЗХОДИТЕ**

в хил. лв.

|  |  |  |  |  |  |
| --- | --- | --- | --- | --- | --- |
| № | **Р а з х о д и** | **Разходи за**  **2020 г. по**  **утвърдена**  **Бизнес**  **програма** | **Разходи І-во тримесечие**  **на 2020 г.** | | **%** |
| **по**  **БЗ** | **отчет** |
| 1. | Разходи за РЗ и ДОО. | 1 361 | 340 | 438 | 128.82 % |
| 2. | Издръжка на материалната база. | 775 | 194 | 213 | 109.79 % |
| 3. | Ремонти, материали и др.. | 180 | 45 | 49 | 108.88 % |
| 4. | Инвестиционни разходи. | 80 | 20 | 48 | 240.00 % |
| 5. | Други разходи. | 161 | 40 | 51 | 127.50 % |
| 6. | Всичко. | 2 557 | 639 | 799 | 125.00 % |
| 7. | Печалба (загуба). | 14 | 35 | **(165)** |  |
| 8. | Численост на персонала. | 100 | 100 | 89 | 89 % |

3. Болницата приключва отчетния период със 165 хил. лв. загуба, което се дължи най-вече на въведеното извънредно положение, спрения планов прием и временното спиране дейността на лечебното заведение.

Въпреки всичко през първото тримесечие се извършиха много ефективни инвестиционни разходи / 48 хил. лв. /, които се изразяват както следва:

1. Доставени и монтирани на 13 броя климатици на стойност 14 635 лв., с което се подобриха значително битовите условия на четвъртия етажа, особено през есенно-зимния период.

2. Подменихме два броя бойлери по един тон в парната централа на стойност 4 090 лв. за осигуряване на 24 часово подаване на топла вода за хотелската част и на лечебно-процедурните звена.

3. Доставихме и монтирахме два броя резервоари по 20 хил. литра за гориво на стойност 29 000 хил. лв. в изграждащото се ново нафтово стопанства.

**Ефективност на разходите**

|  |  |  |
| --- | --- | --- |
| **Показатели** | **Бизнес-задача** | **Отчет** |
| Ефективност на разходите – Приходи/Разходи. | 1,005 | 0,79 |
| Рентабилност на база приходи. | 0,54 | **–** 0,3 |

Използваемостта на болничната база за първото тримесечие на 2020 година е 51 %, което е благоприятно спрямо неактивната част на курортния сезон и обективните причини които ни съпътстваха през зимата. Реализирани са 7 687 леглодни в лечебното заведение.

**МЕРОПРИЯТИЯ ЗА НЕУТРАЛИЗИРАНЕ ВРЕДНИТЕ ВЛИЯНИЯ ОТ ФИНАНСОВО-ИКОНОМИЧЕСКАТА КРИЗА В СЛЕДСТВИЕ НА ВЪВЕДЕНОТО ИЗВЪНРЕДНО ПОЛОЖЕНИЕ**.

**Господин Министър,**

При направения анализ на работата на болницата, отбелязвам, че ни предстои значително подобряване на дейността, за да може да се компенсира изоставането през първото тримесечие спрямо заложените показатели още през предстоящото второ такова. В същото време, въпреки наложените ограничения по отношение лимитиране от Здравната каса, както и нежеланието на Надзорния съвет на НОИ за сключване на договор, възможностите на болницата са много по-големи. Това ни задължава упорито да търсим начини, било чрез реклама, било чрез договори с туроператорски фирми, било със срещи и разговори със специалисти касаещи обема на дейността на болницата за постигане на една единствена цел – увеличаване приходите на дружеството.

За запазване на медицинските специалисти и обслужващия персонал в лечебното заведение предприех редица действия за осигуряване на месечните възнаграждения и издръжката през периода на извънредното положение, докладна записка до Вас, допълнителни споразумения с РЗОК – Пловдив и др..

Прилагам следните сведения и отчети:

1. Баланс към 31.03.2020 година.

2. Отчет за приходите и разходите на СБР ”Света Богородица” ЕООД към 31.03.2020 год..

3. Отчет за паричните потоци към 31.03.2020 год..

|  |
| --- |
| **ИЗГОТВИЛ:** |
| **Управител СБР ”Света Богородица” ЕООД** |
| .**/Д-р Атанас Тилев/** |
| **21.04.2020 г.** |